stanford-oval/wikipedia huggingface dataset:
ג'ייקוב ביקסנמן
ראשית חייו

ביקסנמן נולד במחוז אורנג', קליפורניה. הוריו התגרשו כשהיה צעיר, והוא גר עם אמו, קארי דיאז. לאחר שסיים את בית הספר התיכון נסע ביקסנמן לאוניברסיטת קליפורניה להשתלם באנגלית. אחותו הגדולה היא אנג'לינה פישר. אחיו הגדול, טיילור ביקסנמן, נפטר בינואר 2018. לג'ייקוב קעקוע "טיי" על אצבעו, המוקדש לטיילור.
קריירה

ביקסנמן התמודד בתחרות דוגמנות של VMan והוחתם על ידי פורד מודלס, המנהלת בין השאר גם את נעמי קמפבל, קורטני קוקס ולנה דל ריי. הוא צעד בשבוע האופנה בניו יורק. ביקסנמן דגמן גם עבור פאלומו ספיין, דולצ'ה וגבאנה, ז'אן-פול גוטייה, עובדיה אנד סאנס, Forever 21, פול אנד בר, איב סן-לורן, ולנטינו ומונקלר גאם בלו. בנוסף, הוא הפנים של טופמן. ביקסנמן השתתף גם בפודקאסט "Unspoken" שיצרו רותי לינדזי ומיילס אדקוס. עבודותיו פורסמו גם במגזין ווג ובמגזין V. הוא גם עבד עם חברת ראלף לורן, שם דגמן את קולקציית הגאווה הנייטרלית-מגדרית שלהם. יחד עם טרוי סיון, הוא גם היה חלק מקולקציית הגאווה של MAC Cosmetics לשנת 2019. ביקסנמן השתתף בהופעת קמאו בווידאו קליפ לשיר "Heaven", שיר של סיון, והשתתף גם בווידאו קליפ של Lonely Cities, שיר של Tigertown.
מלבד עיסוקו בתחום הדוגמנות, הוא גם צלם ויוצר סרטים. הוא צילם עבור מגזין Drome (צילומי שער), קולקציית Helmut Lang x Artforum, מארק רונסון (מאחורי הקלעים של השיר Find U Again), פאלומו ספיין, פאקו רבאן ומגזין Paper (צילומי שער). הוא גם צילם את טרוי סיון עבור "The Bloom Book" ושיתף פעולה עם Peels, מותג ניו יורקי, ביצירת חולצות שעליהן מודפסת האומנות שלו. הוא גם יומר סרטונים קצרים.
חיים אישיים

ביקסנמן יצא מהארון כהומוסקוסאל בשנת 2015. הוא החל לצאת עם הזמר והשחקן האוסטרלי טרוי סיון בפברואר 2016. ב-2021, הם נפרדו אחרי 4 שנות זוגיות.
הוא מתגורר כיום בלוס אנג'לס.
הערות שוליים

↑  "Jacob Bixenman on Instagram: "10 months ago, my brother Taylor passed away. This is the tattoo of his name, tay, that I got in order to keep him with me. My incredible…"". Instagram. נבדק ב-2019-07-31.
↑  "Model and Photographer Jacob Bixenman Is Both Talented and Tender". www.lofficielusa.com. נבדק ב-2019-07-31.
↑  "Instant Paradise: Augusta Alexander & Jacob Bixenman for Pull & Bear". The Fashionisto. 2019-02-08. נבדק ב-2019-07-31.
↑  "TOPMAN DELIVERS IMPACTFUL COLOR WITH SPRING '18 SUITS CAMPAIGN". 2018-04-06.
↑  "Jacob Bixenman". Unspoken Podcast. נבדק ב-2019-07-31.
↑  "VTV Presents: Getting Ready To Go Out With Jacob Bixenman And Gabbriette | V Magazine". vmagazine.com. נבדק ב-2019-07-31.
↑  May 2019, Navin Pillay 22 (2019-05-22). "Ralph Lauren Unveils Their New Gender Neutral Collection". Harper's Bazaar Singapore. נבדק ב-2019-07-31.
↑  "Viva Glam 25 - Launch". MAC Cosmetics - Official Site. נבדק ב-2019-07-31.
↑  Schulman, Michael (2019-06-17). "Troye Sivan's Coming of Age". ISSN 0028-792X. נבדק ב-2019-07-31.
↑  Tigertown - "Lonely Cities" [Official Video], נבדק ב-2019-07-31
↑  "Jacob Bixenman". Jacob Bixenman. נבדק ב-2019-07-31.
↑  "Troye Sivan's Relationship With Jacob Bixenman Is Too Adorable To Handle". Bustle. נבדק ב-2019-07-31.
↑  "Troye Sivan Reportedly Splits From Boyfriend Jacob Bixenman". www.pride.com (באנגלית). 2020-07-28. נבדק ב-2021-01-14.
↑  "Troye Sivan talks 'Bloom', boyfriend Jacob Bixenman and 'predatory' first sexual encounters". Attitude.co.uk. 2018-08-31. נבדק ב-2019-07-31.
ברקלי ספורט SA322

| --- | --- |

 מאפיינים כלליים
 יצרן:  מכוניות ברקלי
 שנות ייצור:  1956–1957
 יחידות שיוצרו:  163 
 הרכבה:  בריטניה בריטניה
 מודל אחריו:  Berkeley Sports SE328
 מרכב:  מכונית ספורט קומפקטית - דו מושבית
 אורך:  3,100 מ"מ
 רוחב:  1,300 מ"מ
 גובה:  1,050 מ"מ
 משקל:  274 ק"ג
 בסיס גלגלים:  1,800 מ"מ
 מפרט טכני
 מנוע:  מנוע הנעה קדמית 2 צילינדרים, 2 פעימות, מקורר אוויר, 322 סמ"ק, המפיק 15 כ"ס (מנוע יצרניות האופנועים "Cotton Motor Company" ו-"Greeves Motorcycles Ltd")
 הילוכים:  תמסורת ידנית - 3 מהירויות
 מעצב:  Lawrie Bond
 
ברקלי ספורט SA322
ברקלי ספורט SA322 (באנגלית: Berkeley Sports SA322) היא מכונית ספורט מיקרו, רודסטר, עשויה מפיברגלס, אשר יוצרה על ידי חברת מכוניות ברקלי הבריטית בין אוקטובר 1956 - ינואר 1957.
יוצרו 163 יחידות.
מנוע דגם ברקלי ספורט SA322 היה בשימוש יצרניות האופנועים "Greeves Motorcycles Ltd" ו-"Cotton Motor Company".
תמונות

ברקלי ספורט SA322
מנוע ברקלי ספורט SA322
לוגו חברת ברקלי
בראהים קונאטה

בראהים קונאטה (בצרפתית: Brahim Konaté; נולד ב-20 במרץ 1996 במונפרמיי שבצרפת) הוא כדורגלן צרפתי המשחק בעמדת הקשר בקבוצת הפועל עפולה מהליגה הלאומית.
קריירת מועדונים

קונאטה גדל במחלקות הנוער של ליברי-גרגן ואוסר. בשנת 2013 החל לשחק בקבוצת המילואים של אוסר. הוא ערך 64 הופעות ליגה במדי הקבוצה הראשונה של אוסר במסגרת ליגת המשנה הצרפתית, בהן הבקיע שני שערים.
ב-14 באוגוסט 2018 חתם קונאטה בשאמו ניור מליגת המשנה הצרפתית. הוא ערך 40 הופעות ליגה במדי המועדון, בהן הבקיע שלושה שערים.
ב-31 באוגוסט 2021 חתם קונאטה בפואנלברדה מהליגה הספרדית השנייה. הוא ערך 18 הופעות ליגה במדי המועדון, בהן הבקיע שני שערים.
ב-24 באוגוסט 2022 חתם קונאטה בראיו מחדאונדה מהפרימרה דיויסיון RFEF. הוא ערך שבע הופעות ליגה במדי המועדון.
ב-14 בפברואר 2023 חתם קונאטה בז'לגיריס קובנה מליגת העל הליטאית.
ב-10 באוגוסט 2023 חתם קונאטה בהפועל עפולה מהליגה הלאומית.
הערות שוליים

↑  El Fuenlabrada ficha a Brahim Konaté באתר הרשמי של פואנלברדה, 31 באוגוסט 2021 (בספרדית)
↑  FK Kauno Žalgirio naujokas באתר Sportas, ‏ 14 בפברואר 2023 (בליטאית)
↑  תומר חבז, ‏הקשר הצרפתי ברהים קונאטה חתם בעפולה, באתר ONE‏, 10 באוגוסט 2023
גדר (ביטוי הלכתי)

גֶּדֶר הוא ביטוי ישיבתי והלכתי משובש[דרוש מקור] לגָּדֵר, שפירושו: הגדרת מושג של עניין מסוים, בדרך כלל מושג תלמודי או הלכתי.
לדוגמה: "מה הַגֶּדֶר של פיקוח נפש רוחני". "הַגֶּדֶר של קלות ראש הוא שתהא הפעולה מצד עצמה קלות ראש".
הביטוי אינו תקני בשפה העברית. בעברית גָּדֵר משמשת בלשון נקבה, ואילו  גֶּדֶר משמש בלשון זכר; גָּדֵר בלשון רבים היא גְּדֵרִים וכן גְּדֵרוֹת, ואילו לשון רבים של גֶּדֶר היא גְּדָרִים; נטייתה של גָּדֵר היא גְּדֵרוֹ, גְּדֵרִי וכו', ואילו נטייתו של גֶּדֶר היא גִּדְרוֹ, גִּדְרִי וכו'. עם זאת, יש לציין שגם בלשון חז"ל משמש גָּדֵר בלשון זכר. לדוגמה: "ובלבד שיהא גדר גבוה עשרה טפחים".
צורת משנה נוספת היא בְּגֶדֶר, שמשמעה: בתחום, בהגדרה. לדוגמה: "אין זה בגדר מקח וממכר". מילה זו תקנית בעברית.
הערות שוליים

↑  הרב שמואל הלוי ואזנר, שו"ת שבט הלוי חלק ח' סימן קס"ה שאלה ט'
↑  הרב צבי פסח פרנק, שו"ת הר צבי אורח חיים א' סימן ע"ג.
↑  מסכת עירובין פרק א' משנה ח'.
↑  הרב יחיאל מיכל אפשטיין, ערוך השולחן אורח חיים סימן שכ"ג סימן א'.
בנאי (מדעי המחשב)

בתכנות מונחה-עצמים, בנאי (באנגלית: constructor, לעיתים נכתב בקיצור: ctor) הוא פיסת תוכנה (דומה לשגרה) המאתחלת אובייקט, ונקראת באופן אוטומטי מיד לאחר שהאובייקט נוצר.
בנאי דומה למתודות רגילות, אך תפקידו שונה באופן מהותי. בתחילת הריצה של הבנאי האובייקט אותו הוא צריך לבנות עדיין איננו מוגדר עד תומו. תפקידו של הבנאי הוא למעשה לדאוג לכך שהאובייקט יהיה בנוי היטב (כלומר, שהאינווריאנט של האובייקט יתקיים), למשל עבור אובייקט המגדיר תאריך, לדאוג שהשדה של היום בחודש יכיל ערך חוקי ביחס לחודש אליו האובייקט מאותחל, ולא יכיל "זבל". זאת בניגוד למתודה רגילה המניחה שהאובייקט עליו היא פועלת בנוי היטב, וצריכה רק לדאוג לשמור אותו במצב זה.
הבנאי נקרא רק לאחר שהזיכרון עבור האובייקט כבר הוקצה; בשפות תכנות המאפשרות למתכנת לשלוט בהקצאה, זו תתבצע בעזרת פונקציה נפרדת. על פי רוב מוגדר בשפת התכנות בנאי "ברירת מחדל" למחלקה, ולעיתים די בבנאי זה - למשל כאשר ניתן להגדיר ערכי התחלה לשדות באופן ישיר, או כאשר אין צורך בפרמטרים, או כאשר השפה מאפשרת אתחול ישיר של השדות על ידי הצד שיוצר את האובייקט. ישנן שפות תכנות בהן ניתן לכתוב מספר בנאים שונים לאותה מחלקה. בנאים יכולים לקבל פרמטרים, אך בשפות תכנות רבות הבנאי שונה ממתודות גם בכך שאין לו ערך החזרה, כך שלא ניתן לסמן כישלון דרך ערך החזרה. בשפות תכנות התומכות בניהול חריגות ניתן לסמן כישלון של הבניה בעזרת חריגה. בשפות בהן יש הורס (destructor) שתפקידו לשחרר משאבים המוחזקים על ידי המחלקה, ושנקרא אוטומטית כאשר אובייקט נהרס, הוא לא ייקרא אם הבנאי סימן כישלון.
שמו של הבנאי הוא לרוב כשם המחלקה עבורה הוא מוגדר, אך ישנן שפות תכנות (למשל שפת D) שבהן אין לבנאי שם, או שהבנאי נקרא this, על מנת שלא לחזור על שם המחלקה במקומות שונים שלא לצורך.
בתכנות פונקציונלי, בנאים הם פונקציות היוצרות באופן חד-חד-ערכי ערך מטיפוס נתונים מורכב, ולהן קיים גם "הורס" (על פי רוב, בצורה של תבנית) המאפשר לקבל בחזרה את הפרמטרים שהועברו להן. בנאים כאלה אינם כוללים קוד המוגדר על ידי המשתמש. הגישה הזו מקלה על הוכחת נכונות של תוכניות, בעזרת הוכחה באינדוקציה.
ב-Java הבנאי מהווה חלק מהמנגנון של גוש אתחול.
דוגמאות ל-Constructor > בשפת התכנות Java

public class Example 
 {
   //הגדרת הבנאי  
   public Example()
   {
      this(1);
   }
  
   //העמסת הבנאי
   public Example(int input)
   {
      data = input;
   }
  
   //declaration of instance variable(s).
   private int data;
 }

 //code somewhere else
 //instantiating an object with the above constructor
 Example e = new Example(42);
דוגמאות ל-Constructor > בשפת התכנות C++‎

class Example {
 public:
 
   // בנאי שאינו מקבל פרמטרים
   Example()
   {
     data = 0;
   }
  
   // העמסה של בנאי
   Example(int data)
   {
     this->data = data;
   }
     
 private:
 
   int data;
 };

 // Code somewhere else
 // Instance an object on the stack with the above constructor
 Example a(4);
 
 // Instance one on the heap
 Example *b = new Example(4);
ראו גם

מדעי המחשב
תכנות מונחה-עצמים
גוש אתחול
Destructor (אנ')
Copy constructor
Finalizer (אנ')
הערות שוליים

↑  למשל, בשפת ++C עשויים להיות לאובייקט שדות שערכיהם כלל אינם מוגדרים; בשפת ג'אווה, ערכי השדות מוגדרים על ידי השפה, אך לא בהכרח בעלי ערך משמעותי עבור המחלקה.
בנאדיר

בנאדיר (בסומלית: Banaadir, בערבית: بنادر, באיטלקית: Benadir) הוא אזור בדרום-מזרח סומליה. שטחו קרוב לשטחה של העיר מוגדישו, המשמשת כבירה. הוא גובל בצפון-מערב בנהר שאבל, ובדרום-מזרח באוקיינוס ההודי. למרות שהוא האזור המנהלי הקטן ביותר בסומליה, יש בו את האוכלוסייה הגדולה ביותר, המוערכת ב-1,650,227 תושבים (כולל 369,288 עקורים פנימיים) נכון ל-2014.
היסטוריה

מסורות ורישומים ישנים טוענים שדרום סומליה, כולל אזור מוגדישו, היה מיושב על ידי ציידים-לקטים. לאלה הצטרפו מאוחר יותר אוכלוסיות הדוברות שפות כושיות. בתקופת ימי הביניים, היא שימשה כבירת סולטנות מוגדישו במאות ה-9–13, אשר במשך מאות שנים שלטה בסחר בזהב באוקיינוס ההודי, ובסופו של דבר עברה תחת אימפריית אג'וראן, במאה ה-13, שהייתה שחקן חשוב בתחום הסחר הימי של דרך המשי מימי הביניים. מוגדישו נהנתה משיא שגשוגה במהלך המאות ה-14 וה-15 ונחשבה בעת החדשה המוקדמת לעיר העשירה ביותר בחוף מזרח אפריקה ולמרכזה של תעשיית טקסטיל משגשגת. במאה ה-17 נפלו מוגדישו וחלקים נוספים מדרום סומליה תחת שלטון ה-Hiraab Imamate ובמאה ה-19 נכנסה לתחום ההשפעה של סולטנות גלדי.
לאחר שסומליה הפכה לעצמאית ב-1960, מוגדישו נודעה בתור הפנינה הלבנה של האוקיינוס ההודי. לאחר הדחת משטר סיאד בארה ב-1991 ומלחמת האזרחים שבאה בעקבותיה, נלחמו מיליציות שונות על השליטה בעיר, שלימים יוחלפו על ידי איגוד בתי המשפט האסלאמיים באמצע שנות ה-2000. לאחר מכן, האיגוד התפצל לקבוצות קיצוניות יותר, בעיקר א-שבאב, שלחמה בממשלת המעבר הפדרלית (2004–2012) ובכוחות האיחוד האפריקאי שהגיעו כדי לסייע לממשלת סומליה. עם שינוי בממשל בסוף 2010, הצליחו חיילי ממשלת סומליה ובעלות בריתה לגרש את כוחות א-שבאב מהאזור עד אוגוסט 2011. מוגדישו חוותה לאחר מכן תקופה של שיקום ארוך טווח.
אוכלוסייה

באזור מתגוררים 1,650,227 תושבים (נכון ל-2014), כ-50.7% נשים. יש בו את האחוז הגבוה ביותר של תושבים שהם עקורים פנימיים מבין אזורי סומליה, בגלל הבטיחות היחסית שלה, ההזדמנויות הכלכליות וזמינות המשאבים.
מחוזות

אזור בנאדיר כולל בתוכו שבעה עשר מחוזות. מחוז ורטה נבדה היה ידוע בעבר כמחוז ורדהיגלי עד ששמו שונה באופן רשמי ב-2012. מחוז קהדה הוקם ב-2013, אולם עדיין אינו מופיע ברוב המפות.
מחוז אבדיאזיז
מחוז בונדהר
מחוז דייניל
מחוז דרקנלי
מחוז המאר-ג'ג'ב
מחוז המאר-ויין
מחוז הודאן
מחוז יללה-ודאג
מחוז הוריווה
מחוז קהדה
מחוז קארן
מחוז שנגני
מחוז שיביס
מחוז וואברי
מחוז ואדג'יר
מחוז ורטה נבדה
מחוז יקשיד
הערות שוליים

↑  "סומליה", The World Factbook.
↑  מחקר על פסטורליזם ופוליטיקה בקרב צפון סומליה של קרן אפריקה, ‏2022.
↑  מחוזות סומליה.
↑  נשיא סומליה משנה את שמו של מחוז מוגדישו כדי לטפח שלום, באתר SabahiOnline.com, ‏10 באפריל 2012.
| --- | --- |
בקרת זהויות :  MusicBrainz: 4a22259a-14d7-4f44-b8d5-250935683d60
גארודה אינדונזיה

בואינג 400–747 של החברה בסכימת הצביעה הישנה
גארודה אינדונזיה (באנגלית: Garuda Indonesia) היא חברת התעופה הלאומית של אינדונזיה. בסיסה הראשי נמצא בנמל התעופה הבינלאומי סוקרנו-האטה הסמוך לבירה לשעבר, ג'קרטה. החברה נקראת על שם הגארודה, שהוא עוף מיתי שמקורו במיתולוגיה ההינדואית ובמיתולוגיה הבודהיסטית והוא מוכר כמלך הנשרים.
החברה זכתה בשנת 2018 במקום התשיעי בתואר "חברת התעופה הטובה ביותר".
תולדות החברה

החברה החלה בפעילות חלקית במלחמת העצמאות האינדונזית בשנת 1940 כשהיא מפעילה מטוס דאגלס DC-3 דקוטה. החברה נוסדה באופן רשמי בינואר 1949 ובשנת 1953 כבר החזיקה בצי שכלל 46 מטוסים.
בתחילת שנות ה-60 קיבלה החברה את מטוסי הסילון הראשונים שלה ובעקבות כך החלה לטוס להונג קונג ולאירופה לערים אמסטרדם ופרנקפורט.
המשבר הכלכלי באסיה בסוף שנות ה-90 פגע קשות בחברה, ובעקבות כך היא חדלה מלטוס לאירופה וצפון אמריקה.
לאחר ההתאוששות מהמשבר הכלכלי, השיקה החברה בשנת 2001 חברה בת לטיסות חסך (Low Cost) "סיטילינק" המפעילה טיסות פנים באינדונזיה.
בשנת 2010 חתמה גרודה אינדונזיה על הסכם להצטרפות לברית התעופה SkyTeam עד 2014. הם הפכו לחברת התעופה הבינלאומית העשרים שהצטרפה לברית.
צי המטוסים

צי המטוסים של החברה נכון לינואר 2021:
| כלי טיס | בצי | בהזמנה | נוסעים> F | נוסעים> C | נוסעים> Y | נוסעים> סה"כ | הערות |
| --- | --- | --- | --- | --- | --- | --- | --- |
| איירבוס A330-200 | 7 | — | — | 36 | 186 | 222 |  |
| איירבוס A330-300 | 17 | — | — | — | 360 | 360 |  |
| איירבוס A330-300 | 17 | — | — | 36 | 215 | 251 |  |
| איירבוס A330-300 | 17 | — | — | 24 | 263 | 287 |  |
| איירבוס A330-900neo | 3 | 11 | — | 24 | 277 | 301 |  |
| ATR 72-600 | 13 | 8 | — | — | 70 | 70 |  |
| בואינג 737–800 | 73 | — | — | 12 | 150 | 152 |  |
| בואינג 737-8MAX | 1 | 49 | — | 8 | 162 | 170 |  |
| בואינג 777-300ER | 10 | — | 8 | 38 | 268 | 314 |  |
| בואינג 777-300ER | 10 | — | — | 26 | 367 | 393 |  |
| בומברדיה CRJ1000 | 18 | — | — | — | 96 | 96 |  |
צי מטוסי גארודה אינדונזיה מטען
| איירבוס A330-200F | — | 1 | מטען | מטען | מטען | מטען |  |
| בואינג 737-500F | 2 | — | מטען | מטען | מטען | מטען |  |
| בואינג 737-800BCF | — | 2 | מטען | מטען | מטען | מטען |  |
| סה"כ | 144 | 63 |  |  |  |  |  |
הערות שוליים

↑  "World's Top 100 Airlines 2018 | SKYTRAX". SKYTRAX (באנגלית בריטית). נבדק ב-2018-07-18.
↑  CAPA, Garuda Indonesia
↑  פרטי צי המטוסים של גארודה אינדונזיה, באתר airfleets.net (באנגלית)
| סקאיי טים |
| --- | --- | --- |
| מייסדות | אארומקסיקו • אייר פראנס • דלתא איירליינס • קוריאן אייר |  |
| חברות | אארולינאס ארחנטינס • איי.טי.איי. איירווייז • אייר אירופה • אירופלוט • גארודה אינדונזיה • וייטנאם איירליינס • טארום • מידל איסט איירליינס • סעודיה • צ'ק איירליינס • צ'יינה איירליינס • צ'יינה איסטרן איירליינס • KLM • קניה איירווייז • שיאמן איירליינס |  |
| חברות שותפות | אייר אירופה אקספרס (אנ') • אייר פראנס הופ • אארומקסיקו קונקט (אנ') • דלתא קונקשן (אנ') • דלתא שאטל (אנ') • KLM Cityhopper • מנדרין איירליינס (אנ') • שנגחאי איירליינס |  |
| חברות עבר | אליטליה • אליטליה אקספרס • אליטליה סיטיליינר (אנ') • אאוסטרל ליניאס אאריאס • בריט אייר • Joon • דונאוויה • נורת'ווסט איירליינס • סיטיג'ט • צ'יינה סאות'רן איירליינס • קונטיננטל איירליינס • קופה איירליינס • רז'יונל |  |
| --- | --- |
בקרת זהויות :  GND: 1041769490  LCCN: n81134733  VIAF: 152458937   WorldCat (עם VIAF): 152458937
בראהמספהוטסידהאנטה

בּרָאהמַספּהוּטַסידהָאנטַה ('Brāhmasphuṭasiddhānta; בקיצור: BSS), היא עבודתו העיקרית של בראהמגופטה, אשר נכתבה בסביבות 628 לספירה. הטקסט ראוי לציון בשל תכניו המתמטיים, ביניהם הבנת חשיבותו של המספר אפס, חוקים לשימוש במספרים חיוביים ושליליים, שיטה לחישוב שורש ריבועי, שיטות לפתירת משוואות ליניאריות וריבועיות, חוקים לחישוב סכומי סדרות, הזהות של בראהמגופטה ומשפט בראהמגופטה.
הספר כתוב כולו במילים, ולא מופיע בו אף סימן מתמטי. ובכל זאת, הוא מכיל בתוכו את התיאור הברור הראשון של הנוסחה הריבועית (הפתרון למשוואה הריבועית).
חוקי המספרים ב- Brāhmasphuṭa-siddhānta

Brāhmasphuṭasiddhānta הוא אחד מספרי המתמטיקה הראשונים בהם מופיעים הרעיונות של מספרים חיוביים, שליליים ואפס. החוקים הכתובים הם:
הסכום של שתי כמויות חיוביות הוא חיובי.
הסכום של שתי כמויות שליליות הוא שלילי.
הסכום של אפס ושל מספר שלילי הוא שלילי.
הסכום של אפס ושל מספר חיובי הוא חיובי.
הסכום של אפס ושל אפס הוא אפס.
הסכום של מספר חיובי ושלילי הוא ההפרש ביניהם; או, אם הם שווים, אפס.
בחיסור, המועט נלקח מתוך הגדול, חיובי מתוך חיובי.
בחיסור, המועט נלקח מתוך הגדול, שלילי מתוך שלילי.
כאשר הגדול נלקח מתוך המועט, ההפרש הוא המספר הנגדי.
כאשר מחסרים חיובי משלילי או שלילי מחיובי, יש לבצע חיבור.
תוצאת ההכפלה של מספר שלילי במספר חיובי היא שלילית.
תוצאת ההכפלה של שתי כמויות שליליות היא חיובית.
תוצאת ההכפלה של שתי כמויות חיוביות היא חיובית.
חיובי המחולק בחיובי או שלילי המחולק בשלילי הוא חיובי.
חיובי המחולק בשלילי הוא שלילי. שלילי המחולק בחיובי הוא שלילי.
מספר חיובי או שלילי המחולק באפס הוא שבר בעל מכנה אפס.
אפס המחולק במספר חיובי או שלילי, הוא אפס או מבוטא באמצעות שבר בעל אפס במונה ובעל הכמות הסופית במכנה.
אפס המחולק באפס הוא אפס.
שלושת החוקים האחרונים ראויים לציון בהיותם הניסיון המוקדם ביותר להגדיר את החלוקה באפס, למרות שהם אינם תואמים לתאוריית המספרים המודרנית (חילוק באפס אינו מוגדר בשדה).
הערות שוליים

↑  Bradley, Michael.  The Birth of Mathematics: Ancient Times to 1300, p. 86 (Infobase Publishing 2006).
↑  Mackenzie, Dana.  The Universe in Zero Words: The Story of Mathematics as Told through Equations, p. 61 (Princeton University Press, 2012).
↑  Henry Thomas Colebrooke. Algebra, with Arithmetic and Mensuration, from the Sanscrit of Brahmegupta and Bháscara, London 1817, p. 339 (online)
↑  Kaplan, Robert (1999). The nothing that is: A natural history of zero. New York: Oxford University Press. pp. 68–75. ISBN 0-19-514237-3.
ג'וזף קודלקה

| --- | --- |
ג'וזף קודלקה
 לידה:  10 בינואר 1938 (בן 86) בוסקוביץ, צ'כיה 
 מקום לימודים:  האוניברסיטה הטכנית הצ'כית בפראג (1967)  האקדמיה לאמנויות הבמה של פראג 
 פרסים והוקרה:  פרס הסלבלד (1992)  prix Nadar Gens d'images (1978)  מפקד מסדר האמנויות והספרות (2012)  פרס לוסי (2008)  National Photography Award (Spain) (1989)  פרס ד״ר אריך סלומון (2015)  עיטור ארטיס בוהמי אמיקיס (18 במאי 2010)  מדליית הזהב ע״ש רוברט קאפה (1969)  Personality of Czech photography (2003)  Medal of Merit, 2nd class 
 
ג'וזף קודלקה (Josef Koudelka;‏ נולד ב-1938 במוראביה שבצ'כוסלובקיה) הוא צלם צ'כי, חבר בסוכנות מגנום, החי ועובד בפריז.
עבודתו של קודלקה

בעבודותיו המוקדמות של קודלקה בולטת רגישותו לרגע המכריע, בהשפעת תפיסת הצילום שפיתח ידידו הקרוב, אנרי קרטייה ברסון. ברסון היה לא רק מורה אלא אף עזר לקודלקה בזמן שחפש מקלט מדיני במערב. קולדקה היה במקום הנכון וצילם את האירועים באופן המיוחד לו.
עבודתו של קודלקה > הצוענים (Gypsies, 1975)

כבר מראשית הקריירה שם קודלקה דגש על האדם והסובב אותו. למרות שהתפרסם כבר עם הצגת תצלומיו הדרמטיים מהפלישה הסובייטית לצ'כוסלובקיה, היה זה פרסום ספרו "צוענים" (Gypsies, הוצאת Aperture) בשנת 1975, שקיבע את מעמדו כאחד הצלמים המעולים ביותר שפועלים בתחום הצילום הדוקומנטרי ההומניסטי, ברבע האחרון של המאה ה-20.
קודלקה החל לצלם צוענים בחבל הולדתו במוראביה, אך מרבית תצלומיו בפרויקט נלקחו במזרח סלובקיה, שבמזרח צ'כוסלובקיה, בין השנים 1962 ל-1968. שם הצוענים חויבו להשתכן ב"התיישבויות נפרדות", מעין גטאות פסטוראליים דרכם הממשלה ניסתה לשים קץ לנוודותם על ידי החרמת סוסיהם ושחיטתם ופירוק גלגלי עגלותיהם. הצוענים חיו במקום הצחיח, בוצי, וסלעי זה במעין מעצר בית המוני. כפי שראה זאת קודלקה, הצוענים - מנושלים ממסורתם ומרכושם - ניהלו חיים שנשענו על רגשות ורוחניות בלבד; תרבות החפה ממקצועיות, מכסף ונוחיות, אך עשירה באהבה, צער, תשוקה וצחוק.
קודלקה צילם לרוב עם עדשת 25 מ"מ רחבת זווית. העדשה הרחבה אפשרה לו לעמוד קרוב ולצלם בין האנשים, לקלוט את מחוותיהם הרחבות, וליצור תמונות בעלות מבנה ויזואלי אנרכי לעיתים, ששיקף את הפראות נטולת החוק של הצוענים עצמם. תצלומיו הגרעיניים של קודלקה נעשו בסגנון פוטוז'ורנליסטי קלאסי ומעט רומנטי. הוא מציג את מצולמיו - אנשים שנדחקו לשוליים, הופלו לעומת שאר אירופה, והתקבצו בלית ברירה ב"חצר האחורית" שלה - לא בגישת צילום ישירה אופיינית, אלא תוך שימוש ברטוריקה מיתולוגית, שנראית כשאובה מאורח חיי מצולמיו. התמונות מאופיינות בתאורה ניגודית עזה, וגרעיניות ברורה (כלומר, גרעיני הכסף שמרכיבים את הסרט גדולים יחסית ונראים לעין בהדפס).
קודלקה קלט בעדשת המצלמה את רוח האדם נוכח סביבה קשה ותנאי מחיה ירודים, אך הוא מראה זאת ללא התנשאות ומבלי לצמצם את הווייתם של מצולמיו לעוני ודלות. בדומה לתצלומיו של מנואל אלוורז בראבו ממקסיקו, בכמה תמונות נדמה שקודלקה רואה את העולם דרך עיני מצולמיו.
(לצפייה בתצלומים מהספר "צוענים", לחצו כאן)
עבודתו של קודלקה > גולים (Exils, 1988)

נושא הגלות קשור לחוויה האישית של קודלקה כגולה ממולדתו, אך בפרויקט זה הוא מעלה את נושא הגלות להצהרה רחבה יותר, על מצב של ניתוק, ניכור, געגוע והרהור. קודלקה מתייחס בעבודה לחורבן של מקומות, היעדר תקשורת, ריקנות, מקריות ועצבות אורבנית, שמעוררים תחושת ניכור עמוקה. קודלקה שילב לראשונה, בין תצלומי האנשים שלו, נופים נטושים, שיהפכו לנושא מרכזי בעבודותיו המאוחרות יותר.
(לצפייה בתצלומים מהספר, לחצו כאן)
עבודתו של קודלקה > המשולש השחור: למרגלות הרי העפרה (1990-1994)

קודלקה החל להשתמש בפורמט פנורמי במסגרת מטלות שונות שצילם בצרפת. כשחזר לצ'כוסלובקיה, מולדתו, לאחר גלות ארוכה, השתמש בפורמט הפנורמה כדי לצלם את אזור פודקושנוהורי (Podkrusnohorí), המכונה "המשולש השחור" (Cerný Trojuhelník). תחת השלטון הקומוניסטי, חציבת הפחם והפקת חשמל על בסיס אנרגיה שהופקה משריפת פחם, היו יעדים ממשלתיים ראשונים במעלה, ואזור זה הפך לאחד המזוהמים ביותר באירופה. 75 מיליון טון של פחם נחצבו למרגלות הרי העפרה (Ore Mountains) בכל שנה. פליטת הארסן, הגפרית, המתכות הכבדות והחומרים הרדיואקטיביים מתחנות הכוח במקום פגעו נואשות בסביבה ובאוכלוסייה, והפכו אותו לאחד האזורים הגרועים וההרוסים ביותר באירופה.
הפנורמות של קודלקה מציגות מקום חרב, שנראה כמו אזור מלחמה, עם עצים וצמחייה קמלים, ונוף מדולל ומנוון. שובלי עשן, שנראים מדי פעם ברקע, מצביעים על העובדה שתחנות הכוח עדיין פועלות במקום. הפנורמות של קודלקה הן פנורמות אדירות של הרס וחורבן.
תצלומי "המשולש השחור" של קודלקה זכו לביקורת על כך שהם הופכים סבל וכיעור לדימויים יפים ואף רומנטיים, שמודפסים בספר מהודר, בעל גוונים עשירים ואיכותיים. קודלקה אכן הודה שמצא במקום יופי מצמרר. עם זאת, הספר הוא זעקה נוקבת להצלת הסביבה.
(לצפייה בתמונות מתוך הספר "המשולש השחור", לחצו כאן)
עבודתו של קודלקה > אֶבֶן סִיד (Limestone, 2001)

בעוד שבספרו "המשולש השחור" מעלה קודלקה כתב אישום חמור נגד הנזק הסביבתי שנגרם בידי מחצבי העפרה בצ'כוסלובקיה, בפרויקט זה מציג הצלם מחצבים אחרים, של אבן סיד, אותם צילם עבור חברת Lhoist, שאינם נחשבים כפוגעניים כלפי הסביבה.
(לצפייה בתמונות מתוך הספר "אבן גיר", לחצו כאן)
תערוכות

2008 - Prague 1968, Aperture Gallery, NYC,NY
2008 - Koudelka, Benaki Museum, Athens, GR
2008 - Invaze (Invasion) Old Town Hall, Prague, CZ
2003 – Teatro del Tempo, Mercati di Traiano, Roma, Italy
2002/03 – Rétrospective - Rencontres Internationales de la Photographie, Arles, France;
Museo del Palacio de Bellas Artes, Mexico City, Mexico;
Museo de Arte Contemporaneo, Monterrey, Mexico
2002 Josef Koudelka : Fotograf, National Gallery, Prague, Czech Republic
1999/01 – Chaos, Palazzo delle Esposizioni, Roma, Italy; Cantieri Culturali della Zisa, Palermo, Italy;
Palazzo Marino alla Scala, Milano Italy;
The Snellman Hall, Helsinki, Finland;
sala de exposiciones de Plaza de Espana, Madrid, Spain
1998 – Reconnaissance: Wales, National Museums and Galleries of Wales, Cardiff, UK
1995/97 – Periplanissis : following Ulysses' Gaze, Mylos, Thessaloniki, Greece; 
Zapeion, Athens, Greece;
Centre culturel Una Volta, Bastia, France;
ville de Rodez, France;
Tokyo Metropolitan Museum of Photography, Tokyo, Japan;
Museo di Storia della Fotografia, Fratelli Alinari, Firenze, Italy
1994 – Cerny trojuhelnik - Podkrusnohori : Fotografie 1990–1994 (Black Triangle), Salmovsky Palac, Prague, Czech Republic
1990 – Josef Koudelka z Fotografického dila 1958-1990, Umeleckoprumyslové museum, Prague, Czechoslovakia
1989 – Josef Koudelka, Mission Transmanche, galerie de l'ancienne poste, Calais, France
1988/89 – Josef Koudelka, Centre National de la Photographie, Palais de Tokyo, Paris, France;
International Center of Photography, New York, USA;
Akademie der Künste, Berlin;
Museum Folkwang, Essen, Germany;
IVAM, Valencia, Spain
1984 – Josef Koudelka, Hayward Gallery, London, UK
1977 – Gitans: la fin du voyage, Galerie Delpire, Paris;
Kunsthaus Zürich, Zürich, Switzerland;
 The Tel-Aviv Museum, Israel;
Victoria & Albert Museum
1975 – Josef Koudelka, Museum of Modern Art, New York, USA
1968 – Josef Koudela: Divadelni fotografie – 1965-1968, Divadlo za branou, Prague, Czechoslovakia
1967 – Josef Koudela: Cikáni – 1961-1966, Divadlo za branou, Prague, Czechoslovakia
1961 – Divadlo Semafor, Prague, Czechoslovakia